rejauldu/bengali-wikipedia huggingface dataset:
হাফসা বিনতে উমর (আনুমানিক ৬০৫-৬৬৫) শেষনবী  মুহাম্মদের (স) স্ত্রী। একারণে তাকে উম্মুল মুমিনিন হিসেবে সম্মান করা হয়। তিনি ছিলেন দ্বিতীয় খলিফা উমর ইবনুল খাত্তাবের মেয়ে। ৬০৫ খ্রিষ্টাব্দের দিকে তিনি জন্মগ্রহণ করেন। এই বছর কুরাইশরা কাবা পুনর্নির্মাণ করেছিল।  প্রথমে খুনাইস ইবনে হুজাইফার সাথে হাফসার বিয়ে হয়। তবে পরে তিনি বিধবা হন। তার ইদ্দত সমাপ্ত হওয়ার পর তার বাবা উমর প্রথমে উসমান ইবনে আফফান ও পরে আবু বকরকে তার মেয়ের বিয়ের প্রস্তাব দেন। তবে তারা দুজনেই প্রস্তাব ফিরিয়ে দিয়েছিলেন। এরপর মুহাম্মদকে বিয়ের প্রস্তাব দেয়া হলে তিনি তা গ্রহণ করেন। এর ফলে উমর ইবনুল খাত্তাবের সাথে তার সম্পর্ক আরো শক্ত হয়।  আবু বকরের খিলাফতের সময় সাহাবি জায়েদ ইবনে সাবিতকে কুরআনকে গ্রন্থাকারে সংকলনের দায়িত্ব দেয়া হয়। সংকলিত কুরআনটি হাফসা বিনতে উমরের নিকট সংরক্ষণের জন্য রাখা হয়েছিল। উসমান ইবনে আফফান খলিফা হওয়ার পর হাফসার নিকট রক্ষিত কুরআনটিকে প্রামাণ্য ধরে আরো কপি তৈরি করা হয়।Bukhari 6:60:201. এছাড়া হাফসা বিনতে উমরের বর্ণিত হাদিসও রয়েছে।Siddiqi, M. Z. (2006). Hadith Literature: Its Origin, Development, Special Features and Criticism, p. 25. Kuala Lumpar: Islamic Book Trust.  হিজরি ৪৫ সালের শাবান (অক্টোবর/নভেম্বর ৬৬৫) মাসে হাফসা মারা যান। মদিনার জান্নাতুল বাকি কবরস্থানে তাকে দাফন করা হয়।   তথ্যসূত্র   বিষয়শ্রেণী:৬০৫-এ জন্ম বিষয়শ্রেণী:৬৬৫-এ মৃত্যু বিষয়শ্রেণী:মুহাম্মাদের স্ত্রী বিষয়শ্রেণী:মুহাম্মাদের পরিবার বিষয়শ্রেণী:নারী সাহাবা বিষয়শ্রেণী:ইসলামি ব্যক্তিত্ব বিষয়শ্রেণী:নারী ব্যক্তিত্ব বিষয়শ্রেণী:আরব নারী বিষয়শ্রেণী:আরব ব্যক্তি বিষয়শ্রেণী:জান্নাতুল বাকিতে সমাধিস্থ বিষয়শ্রেণী:কুরআনের হাফেজ বিষয়শ্রেণী:উমর বিষয়শ্রেণী:৬৬০-এর দশকে মৃত্যু বিষয়শ্রেণী:৭ম শতাব্দীর আরব ব্যক্তি বিষয়শ্রেণী:আরব মুসলিম বিষয়শ্রেণী:রাশিদুন খলিফার সন্তান বিষয়শ্রেণী:খলিফার কন্যা
ওয়েলিংটন ক্রিকেট দল () নিউজিল্যান্ডের ছয়টি প্রথম-শ্রেণীর ক্রিকেট দলগুলোর অন্যতম। নিউজিল্যান্ড ক্রিকেট কর্তৃক দলটি পরিচালিত হচ্ছে। সংক্ষেপে দলটি ওয়েলিংটন ফায়ারবার্ডস নামে পরিচিত। ওয়েলিংটনভিত্তিক দলটি চারদিনের প্রথম-শ্রেণীর ক্রিকেট প্রতিযোগিতা প্লাঙ্কেট শীল্ডে অংশগ্রহণ করে আসছে। এছাড়াও, একদিনের ঘরোয়া প্রতিযোগিতা ফোর্ড ট্রফি ও সুপার স্ম্যাশ প্রতিযোগিতায় অংশ নিচ্ছে।   সম্মাননা   প্লাঙ্কেট শীল্ড (২০) ১৯২৩-২৪, ১৯২৫-২৬, ১৯২৭-২৮, ১৯২৯-৩০, ১৯৩১-৩২, ১৯৩৫-৩৬, ১৯৪৯-৫০, ১৯৫৪-৫৫, ১৯৫৬-৫৭, ১৯৬০-৬১, ১৯৬১-৬২, ১৯৬৫-৬৬, ১৯৭২-৭৩, ১৯৭৩-৭৪, ১৯৮১-৮২, ১৯৮২-৮৩,১৯৮৩-৮৪, ১৯৮৯-৯০, ২০০০-০১, ২০০৩-০৪   ফোর্ড ট্রফি (৭) ১৯৭৩-৭৪, ১৯৭৪-৭৫, ১৯৮১-৮২, ১৯৮৮-৮৯, ১৯৯০-৯১, ২০০১-০২, ২০১৩-১৪   সুপার স্ম্যাশ (২) ২০১৪-১৫, ২০১৬-১৭   মাঠ  আয়োজক দল হিসেবে নিজেদের খেলাগুলো ওয়েলিংটনের ব্যাসিন রিজার্ভ মাঠে আয়োজন করে থাকে। এ মাঠটি বড়দের রাগবি দল ওবিইউ মৌসুম বহির্ভূত সময়ে ব্যবহার করে থাকে। এছাড়াও, মাঝেমধ্যে দিবা/রাত্রির খেলা আয়োজনে ওয়েস্টপ্যাক স্টেডিয়াম ও ব্যাসিন রিজার্ভে কোন কারণে ব্যবহার করা সম্ভব না হলে কারোরি পার্কে প্রথম-শ্রেণীর খেলা আয়োজনের ব্যবস্থা করা হয়।   দলের সদস্য  ২০১৬-১৭ মৌসুমে ওয়েলিংটন ফায়ারবার্ডসে অংশগ্রহণকারী খেলোয়াড়:   উল্লেখযোগ্য খেলোয়াড়   নিউজিল্যান্ড   ম্যাথু বেল  বব ব্লেয়ার  গ্রেইম হুইলার  ডন বিয়ার্ড  ইয়ান চ্যাটফিল্ড  রিচার্ড কলিঞ্জ  জেরেমি কোনি  মার্টিন ক্রো  সাইমন ডৌল  ব্রুস এডগার  গ্রান্ট এলিয়ট  স্টিফেন ফ্লেমিং  জেমস ফ্রাঙ্কলিন  স্টিফেন জেলাটলি  ইভান গ্রে  পল হিচকক  অ্যান্ড্রু জোন্স  রিচার্ড জোন্স  গেভিন লারসেন  আরভিন ম্যাকসুইনি  অ্যান্ড্রু ফ্লেচার   লরি মিলার  ব্রুস মারে  ক্রিস নেভিন  রিচার্ড রিড  জেসি রাইডার  ব্যারি সিনক্লেয়ার  ব্রুস টেলর  এরিক টিন্ডিল  রজার টোজ  রবার্ট ভ্যান্স  ইংল্যান্ড   পল অ্যালট  চার্লি শ্রেক  গ্রাহাম নেপিয়ার  স্কট বর্থউইক  জেড ডার্নবাখ  অস্ট্রেলিয়া   ক্ল্যারি গ্রিমেট  বব হল্যান্ড  ট্রাভিস বার্ট  ব্র্যাড হজ  ভারত   লক্ষ্মীপতি বালাজী  বাংলাদেশ   তামিম ইকবাল  কানাডা   ইয়ান বিলক্লিফ   তথ্যসূত্র    বহিঃসংযোগ   ওয়েলিংটন ক্রিকেট অ্যাসোসিয়েশন  বিষয়শ্রেণী:১৮৭৩-এ প্রতিষ্ঠিত বিষয়শ্রেণী:১৮৭৩-এ প্রতিষ্ঠিত ক্রিকেট ক্লাব বিষয়শ্রেণী:ওয়েলিংটনভিত্তিক ক্রিকেট বিষয়শ্রেণী:ওয়েলিংটনভিত্তিক ক্রীড়া বিষয়শ্রেণী:ওয়েলিংটনের ক্রিকেটার বিষয়শ্রেণী:নিউজিল্যান্ডীয় প্রথম-শ্রেণীর ক্রিকেট দল
thumb|184px|ফ্রিৎস জের্নিকে (১৮৮৮-১৯৬৬) ফ্রিৎস জের্নিকে (জুলাই ১৬, ১৮৮৮ - মার্চ ১০, ১৯৬৬) একজন ওলন্দাজ (নেদারল্যান্ডীয়) পদার্থবিজ্ঞানী। তিনি ১৯৫৩ সালে পদার্থবিজ্ঞানে নোবেল পুরস্কার লাভ করেন। ফেইজ কনট্রাস্ট অণুবীক্ষণ যন্ত্র উদ্ভাবনের জন্য তিনি এই পুরস্কার লাভ করেছিলেন। এই অণুবীক্ষণ যন্ত্রটি কোনরকম স্টেইন ছাড়াই কোষের অভ্যন্তরীন গঠন অনুসন্ধান করতে পারে।  প্রাথমিক জীবন এবং শিক্ষা  ফ্রিৎস জের্নিকে জুলাই ১৬, ১৮৮৮ সালে নেদারল্যান্ডসের আমস্টারডামে কার্ল ফ্রেডেরিক অগাস্ট জের্নিকে এবং আন্তজে ডিয়েপারিংকের পরিবারে জন্মগ্রহণ করেন। বাবা-মা উভয়ই গণিতের শিক্ষক ছিলেন এবং তিনি বিশেষত করে তাঁর বাবার পদার্থবিজ্ঞানের প্রতি আগ্রহকে প্রকাশ করেছিলেন। তিনি আমস্টারডাম বিশ্ববিদ্যালয়ের রসায়ন (মেজর সাবজেক্ট), গণিত এবং পদার্থবিজ্ঞান বিষয়ে পড়াশোনা করেছেন ।  মৃত্যু জীবনের শেষ বছরগুলি অসুস্থতায় আক্রান্ত হয়ে তিনি ১৯৬৬ সালে নেদারল্যান্ডসের আমসরফোর্টের হাসপাতালে মারা যান। তাঁর নাতনী হলেন সাংবাদিক কেট জার্নিকে।New York Times Weddings: Kate Zernike and Jonathan Schwartz" September 25, 2005   তথ্যসূত্র    বহিঃসংযোগ   Klaas van Berkel, Frits Zernike 1888 - 1966 In: K. van Berkel, A. van Helden and L.Palm ed., A History of Science in The Netherlands. Survey, Themes and Reference (Leiden: Brill, 1999) 609 - 611.   Frits (Frederik) Zernike Photo  Frits (Frederik) Zernike Biography  Extended Nijboer-Zernike theory  Museum Boerhaave Negen Nederlandse Nobelprijswinnaars  H. Brinkman, Zernike, Frits (1888-1966), in Biografisch Woordenboek van Nederland.  Prominente Groningse hoogleraren Frits Zernike (1888-1966)  Frits Zernike (1888-1966) biography at the National library of the Netherlands.  The Ornstein-Zernike equation and integral equations  Multilevel wavelet solver for the Ornstein-Zernike equation Abstract  Analytical solution of the Ornstein-Zernike equation for a multicomponent fluid  The Ornstein-Zernike equation in the canonical ensemble  বিষয়শ্রেণী:১৮৮৮-এ জন্ম বিষয়শ্রেণী:১৯৬৬-এ মৃত্যু বিষয়শ্রেণী:ওলন্দাজ পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:ওলন্দাজ নোবেল বিজয়ী বিষয়শ্রেণী:রয়েল সোসাইটির বিদেশি সদস্য বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য বিষয়শ্রেণী:আমস্টারডাম বিশ্ববিদ্যালয়ের প্রাক্তন শিক্ষার্থী
এডিটাথনের ফলে বাংলা উইকিপিডিয়াতে তৈরি নিবন্ধ   শ্যামলী নাসরিন চৌধুরী  আইন ও সালিশ কেন্দ্র  আনওয়ারা আলী  আঁখি আলমগীর  অলকা দাশ  আনুচিং মোগিনী  আশা মেহরিন আমিন  ইফফাত আরা দেওয়ান  ইমন চক্রবর্তী  উমা খান  করিমুন্নেসা খানম চৌধুরানী  কৃষ্ণা রাণী  খালেদা আদিব চৌধুরী  খিলখিল কাজী  চন্দনা মজুমদার  ঢাকা লেডিস ক্লাব  দিলরুবা আহমেদ  ধর্ষণ থেকে গর্ভধারণ  নাসরীন জাহান রত্না  নাসিমা ফেরদৌসী (কূটনৈতিক)  নুরুন্নেছা খাতুন বিদ্যাবিনোদিনী  নূরজাহান বোস  পাপিয়া সারোয়ার  প্রিয়াঙ্কা গোপ  বাংলাদেশ মহিলা সমিতি  মহিলা বিষয়ক অধিদপ্তর  মালিহা খাতুন  মাসুদা খাতুন  মিস ওয়ার্ল্ড বাংলাদেশ  মেহবুবা মাহনূর চাঁদনী  শাকিলা জালালুদ্দিন  শামসুন্নাহার খাজা আহসানউল্লাহ  শ্রীমতি রাসাসুন্দরী  সাগুফতা ইয়াসমিন এমিলি  সাদিয়া আফরিন মল্লিক  সানজিদা আক্তার  সাবরিনা সুলতানা  স্টোরিজ অব চেইঞ্জ  হাসিনা মুর্শেদ  হালিমা ইয়াকুব  নাচোল মহিলা কলেজ  বাংলাদেশ হোম ওয়ার্কার্স উইমেন অ্যাসোসিয়েশন  বাংলাদেশ জাতীয় মহিলা আইনজীবী সমিতি  মণিরামপুর সরকারী বালিকা উচ্চ বিদ্যালয়  তেজগাঁও সরকারী বালিকা উচ্চ বিদ্যালয়  শর্বরী জোহরা আহমেদ  দিনাজপুর সরকারী বালিকা উচ্চ বিদ্যালয়  দৌলতুন্নেছা খাতুন  আনাই মোগিনী  অরোমা দত্ত  সিরাত জাহান স্বপ্না  মাসুরা পারভিন  শিউলি আজিম  মেহেরবানু খানম  শামছুন্নাহার (ফুটবলার)  পরিবার পরিকল্পনা অধিদপ্তর  আজিমপুর উচ্চ বালিকা বিদ্যালয়  অ্যামিব্যাথ ম্যাকনল্টি  বাংলাদেশ মহিলা সমিতি বালিকা উচ্চ বিদ্যালয় ও কলেজ  ফৌজিয়া ইয়াসমিন  আদ-দ্বীন মহিলা মেডিকেল কলেজ  আখতার ইমাম  ইয়াসমিন মোর্শেদ  বেগজাদী মাহমুদা নাসির  আনোয়ারা খাতুন  সেন্ট ফ্রান্সিস জেভিয়ার বালিকা উচ্চ বিদ্যালয়  কুমিল্লা সরকারি মহিলা কলেজ  অনিমা রায়  নেদারল্যান্ডসের রাজকুমারী লরেন্টেন  শেলসুইগ-হোলস্টাইনের অগাস্টা ভিক্টোরিয়া
লুম্বিনী অঞ্চল (), নেপালের ১৪টি অঞ্চলের একটি অঞ্চল। এখানকার লুম্বিনী শহর গৌতম বুদ্ধের জন্মস্থান। একটি বৌদ্ধ ধর্মের তীর্থস্থান। কাঠমান্ডু থেকে ২৪০ কি.মি. পশ্চিমে অবস্থিত ভুতল হচ্ছে এর প্রধান শহর এবং এই শহরটিকে নেপাল-ভারত এর প্রধান সংযোগ সড়ক হিসাবে ব্যবহার করা হয়।Watters, Thomas. 1904-5. On Yuan Chwang's Travels in India (A.D. 629–645), pp. 83–85. Reprint: Mushiram Manoharlal Publishers, New Delhi. 1973.   বিভাগ  লুম্বিনী অঞ্চল ৬টি জেলায় বিভক্ত :   অর্ঘাখাঁচী জেলা   গুল্মী জেলা   কপিলবস্তু জেলা   নবলপরাসী জেলা   পাল্পা জেলা   রূপন্দেহী জেলা   তথ্যসূত্র    আরো দেখুন   বিষয়শ্রেণী:নেপালের অঞ্চল বিষয়শ্রেণী:বৌদ্ধধর্ম
কুমার ওয়াই হলেন অরুণাচল প্রদেশ রাজ্যের একজন ভারতীয় রাজনীতিবিদ। CEO Arunachal Pradesh. List of contesting candidates   ২০১৪ সালের অরুণাচল প্রদেশ বিধানসভা নির্বাচনে ওয়াই বামেং বিধানসভা কেন্দ্র থেকে জাতীয় জাতীয় কংগ্রেসের প্রার্থী হয়ে নির্বাচিত হয়েছিলেন। Assam Tribune. Congress wins 11 seats unopposed in Arunachal  তিনি পূর্ববর্তী সরকারে (২০১৪-২০১৯) অরুণাচল প্রদেশের স্বরাষ্ট্র ও নগর উন্নয়ন মন্ত্রীর দায়িত্ব পালন করেছিলেন।    আরো দেখুন   অরুণাচল প্রদেশ বিধানসভা    তথ্যসূত্র    বহিঃসংযোগ   কুমার ওয়াই প্রোফাইল  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:অরুণাচল প্রদেশের রাজ্য মন্ত্রিপরিষদের মন্ত্রী বিষয়শ্রেণী:অরুণাচল প্রদেশ বিধানসভার সদস্য বিষয়শ্রেণী:অরুণাচল প্রদেশের ভারতীয় জনতা পার্টির রাজনীতিবিদ বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:অরুণাচল প্রদেশের পিপলস পার্টির রাজনীতিবিদ বিষয়শ্রেণী:অরুণাচল প্রদেশ বিধানসভার সদস্য ২০১৪-২০১৯ বিষয়শ্রেণী:ন্যাশনাল পিপলস পার্টি (ভারত) এর রাজনীতিবিদ
বানিয়াকান্দী তিন গম্বুজ শাহী মসজিদ বাংলাদেশের কুষ্টিয়া জেলায় অবস্থিত একটি মুঘল আমলের একটি স্থাপত্য ও ঐতিহ্যবাহী মসজিদ। মসজিদটি ১৮৮০ এর দশকে কুষ্টিয়া জেলার কুমারখালী উপজেলার বানিয়াকান্দী গ্রামে নির্মিত হয়েছিলো। মসজিদটি কুষ্টিয়া জেলার প্রাচীন মুসলিম ইতিহাস ঐতিহ্যের সাক্ষ্য বহন করে। ইতিহাসবিদ খোন্দকার আবদুল হালিম জানান, সম্ভবত মুঘল বাদশা আওরঙ্গজেবের আমলে মসজিদটি নির্মিত হয়েছিলো। মসজিদটি তেবাড়িয়া তিন গম্বুজ জামে মসজিদের সমসাময়িক সময়ে নির্মিত হয়েছিলো বলে ধারণা করা হয়।   অবস্থান  মসজিদটি খুলনা বিভাগের কুষ্টিয়া জেলার কুমারখালী উপজেলার বানিয়াকান্দী গ্রামে অবস্থিত। এই মসজিদের অদূরে কুমারখালী উপজেলার তেবাড়িয়া তিন গম্বুজ জামে মসজিদ নামে আরেকটি বিখ্যাত মসজিদ রয়েছে।   বিবরণ  মসজিদটি তিন গম্বুজ বিশিষ্ট মসজিদ বলে, এর নামকরণ করা হয়েছে তিন গম্বুজ জামে মসজিদ। মসজিদটি বানিয়াকান্দী গ্রামের ঐতিহ্যবাহী খন্দকার বাড়িতে অবস্থিত, এবং খন্দকার পরিবার দ্বারাই মসজিদটি প্রায় ২৪০ এর বেশি সময় ধরে পরিচালিত হচ্ছে। তবে এই মসজিদে গ্রামের অনন্য মুসল্লিগণও নামাজ পরে থাকে।    আরো দেখুন   ঝাউদিয়া শাহী মসজিদ  ইসলামী বিশ্ববিদ্যালয় কেন্দ্রীয় মসজিদ  তেবাড়িয়া তিন গম্বুজ জামে মসজিদ   তথ্যসূত্র   বিষয়শ্রেণী:মুঘল স্থাপত্য বিষয়শ্রেণী:কুষ্টিয়া জেলার মসজিদ বিষয়শ্রেণী:১৮৮০-এর দশকে ব্রিটিশ ভারতে প্রতিষ্ঠিত বিষয়শ্রেণী:কুষ্টিয়া জেলার প্রত্নতাত্ত্বিক স্থাপনা বিষয়শ্রেণী:কুষ্টিয়া জেলার দর্শনীয় স্থান বিষয়শ্রেণী:কুমারখালী উপজেলা
কেমরে প্রিমিয়ার (এছাড়াও লিগ অফ ওয়েলস অথবা ওয়েলস প্রিমিয়ার লিগ নামে পরিচিত) হচ্ছে পুরুষদের ফুটবল ক্লাবগুলোর মধ্যে আয়োজিত ওয়েলসের একটি পেশাদার লিগ। ২০১৯– ২০ মৌসুমে, এই লিগের পরিবর্তন করে কেমরে প্রিমিয়ার রাখা হয়। এই লিগটি ওয়েলস ফুটবল লিগ পদ্ধতির শীর্ষস্তরের ফুটবল প্রতিযোগিতা। ওয়েলস ফুটবল এসোসিয়েশন দ্বারা পরিচালিত কেমরে প্রিমিয়ারে সর্বমোট ১২টি ক্লাব প্রতিযোগিতা করে থাকে; যার মধ্য হতে চ্যাম্পিয়নস পর্ব শেষে পয়েন্ট তালিকার শীর্ষ দল বিজয়ী দল হিসেবে শিরোপা জয়লাভ করে এবং প্লে-অফ পর্ব শেষে পয়েন্ট তালিকার নিচের দিকের দুটি দল কেমরে উত্তর অথবা কেমরে দক্ষিণে অবনমিত হয়।  কেমরে প্রিমিয়ারের প্রতিটি মৌসুমে নিয়মিত পর্বে প্রতিটি ক্লাব একে অপরের সাথে দুইটি করে ম্যাচ খেলে; যার মধ্যে একটি হচ্ছে হোম ম্যাচ এবং অন্যটি হচ্ছে অ্যাওয়ে ম্যাচ। নিয়মিত মৌসুম শেষে পয়েন্ট তালিকার শীর্ষ ৬ দল চ্যাম্পিয়নস পর্বে প্রবেশ করে এবং নিচের দিকের ৬টি দল প্লে-অফ পর্বে প্রবেশ করে, যেখানে প্রতিটি ক্লাব নিজের পর্বের ক্লাবের বিরুদ্ধে একটি করে ম্যাচ খেলে। প্লে-অফ পর্ব শেষে, নিচের দুটি ক্লাবটি স্বয়ংক্রিয়ভাবে ওয়েলস ফুটবল লিগ পদ্ধতির দ্বিতীয় স্তরে অবনমিত হয়। একই সাথে, দুটি দল স্বয়ংক্রিয়ভাবে কেমরে প্রিমিয়ারে উন্নীত হয়।  আরও দেখুন  ওয়েলস ফুটবল এসোসিয়েশন  ওয়েলশ কাপ  ওয়েলশ লিগ কাপ  তথ্যসূত্র  বহিঃসংযোগ     বিষয়শ্রেণী:কেমরে প্রিমিয়ার বিষয়শ্রেণী:ওয়েলসের ফুটবল লিগ বিষয়শ্রেণী:ইউরোপের শীর্ষ স্তরের ফুটবল লিগ বিষয়শ্রেণী:১৯৯২-এ প্রতিষ্ঠিত ক্রীড়া লিগ বিষয়শ্রেণী:১৯৯২-এ ওয়েলসে প্রতিষ্ঠিত
গুলাম আলি খাতানা একজন ভারতীয় রাজনীতিবিদ। তিনি রাজ্যসভার মনোনীত সদস্য এবং ভারতীয় জনতা পার্টি জম্মু ও কাশ্মীর ইউনিটের সম্পাদক এবং মুখপাত্র হিসেবে দায়িত্ব পালন করছেন।   তথ্যসূত্র   বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:জম্মু ও কাশ্মীর ন্যাশনাল প্যান্থার্স পার্টির রাজনীতিবিদ বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ বিষয়শ্রেণী:ভারতীয় জনতা পার্টির রাজ্যসভা সদস্য বিষয়শ্রেণী:রাজ্যসভার মনোনীত সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
কাজিরহাট উত্তর চট্টগ্রামের ভূজপুর থানার সদর বাজার। আঞ্চলিক মহাসড়ক R151 (৪৮ কিমি দীর্ঘ) পেলাগাজীর দীঘির মোড় হতে কাজিরহাট বাজারের উপর দিয়ে বারইয়ারহাটে গিয়ে ঢাকা চট্টগ্রাম জাতীয় মহাসড়কের সাথে মিলিত হয়েছে।সড়ক ও জনপথ বিভাগ   নামকরণ  কাজিরাহট বাজারের নামকরণ হয় প্রতিষ্টাতা ব্রিটিশ আমলের প্রসিদ্ধ জমিদার কাজি শাহাবুদ্দীনের নামে।   ১. প্রতিষ্ঠাতা: ব্রিটিশ আমলের প্রসিদ্ধ জমিদার কাজি শাহাবুদ্দীন এই বাজারটি প্রতিষ্ঠা করেছিলেন। এলাকায় তার প্রভাব ও খ্যাতির কারণে বাজারটির সাথে তার নাম যুক্ত হয়।  ২. 'কাজি' থেকে 'কাজিরহাট': 'কাজি' একটি উপাধি বা পদবী, যা মুসলিম শাসনামলে বিচারক বা প্রশাসনিক কর্মকর্তাকে নির্দেশ করত। শাহাবুদ্দীন এই পদবী ধারণ করতেন বলেই তিনি 'কাজি' নামে পরিচিত ছিলেন। তার প্রতিষ্ঠিত হাট (বাজার) তাই জনসাধারণের মুখে 'কাজির হাট' নামে পরিচিতি লাভ করে।  ৩. ধ্বনিগত ও শব্দগত বিবর্তন: সময়ের পরিক্রমায় এবং স্থানীয় ভাষার প্রভাবে 'কাজির হাট' শব্দটি সহজ ও পরিচিত রূপ নিয়ে 'কাজিরাহাট' এ পরিণত হয়। বাংলা ভাষায় 'এর' বা 'রের' সম্বন্ধসূচক শব্দের ব্যবহারের ফলে এমন রূপান্তর স্বাভাবিক।  ৪. ঐতিহাসিক প্রাসঙ্গিকতা: ব্রিটিশ আমলে জমিদাররা শুধু জমির মালিকই ছিলেন না, তারা সমাজের উন্নয়ন, ব্যবসা-বাণিজ্য ও স্থানীয় প্রশাসনের也与 ঘনিষ্ঠভাবে যুক্ত ছিলেন। কাজি শাহাবুদ্দীন এমনই একজন প্রভাবশালী ব্যক্তি ছিলেন, যিনি একটি বাণিজ্যিক কেন্দ্র প্রতিষ্ঠা করে এলাকার অর্থনৈতিক উন্নয়নে ভূমিকা রেখেছিলেন। তার স্মৃতিকে ধরে রাখতেই এই নামটি টিকে আছে।  ৫. স্থানীয় গুরুত্ব: কাজিরাহাট বাজার শুধু একটি বাজারই নয়, এটি ঐ অঞ্চলের একটি ঐতিহাসিক ও সাংস্কৃতিক পরিচয়ের প্রতীক হয়ে দাঁড়িয়েছে। স্থানীয়居民 এবং দূরদূরান্ত থেকে আসা মানুষেরা এই নামটি দিয়েই বাজারটিকে চেনে এবং চিহ্নিত করে।  সারসংক্ষেপে, কাজি শাহাবুদ্দীনের নাম > 'কাজির হাট' > 'কাজিরাহাট' – এই ধারাবাহিকতাতেই এই ঐতিহাসিক বাজারটির নামকরণ হয়েছে।  দৈনিক কালের কণ্ঠhttps://www.facebook.com/share/1BWjYeRwXg/   আরো দেখুন   ভূজপুর থানা  ফটিকছড়ি পৌরসভা   তথ্যসূত্র   বিষয়শ্রেণী:চট্টগ্রামের হাটবাজার বিষয়শ্রেণী:ফটিকছড়ি উপজেলা বিষয়শ্রেণী:চট্টগ্রাম বিভাগের জনবহুল স্থান বিষয়শ্রেণী:বাংলাদেশের শহর
মৌলসমূহের বৈশিষ্টের সাথে সম্পর্কিত বিভিন্ন মান একত্রে তথ্যপাতায় সংকলন করা হয়েছে। তথ্যছকে কোনো ধরনের  ভিত্তি করে সিদ্ধান্ত নেয়া যাবে।   তথ্যসূত্র    মৌলিক পদার্থের তালিকা — পারমাণবিক ভর, পারমাণবিক সংখ্যা, চিহ্ন, নাম  মৌলসমূহের ইলেকট্রন বিন্যাস (উপাত্ত পাতা) — ইলেকট্রন বিন্যাস  মৌলসমূহের ঘনত্ব (উপাত্ত পাতা) — ঘনত্ব (কঠিন, তরল, বায়বীয়)  Electron affinity (data page) — Electron affinity  Melting points of the elements (data page) — Melting point  Boiling points of the elements (data page) — Boiling point  Critical points of the elements (data page) — Critical point  Heats of fusion of the elements (data page) — Heat of fusion  Heats of vaporization of the elements (data page) — Heat of vaporization  Heat capacities of the elements (data page) — Heat capacity  Vapor pressures of the elements (data page) — Vapor pressure  Electronegativities of the elements (data page) — Electronegativity (Pauling scale)  Ionization energies of the elements (data page) — Ionization energy (in eV) and molar ionization energies (in kJ/mol)   Atomic radii of the elements (data page) — atomic radius (empirical), atomic radius (calculated), van der Waals radius, covalent radius  Electrical resistivities of the elements (data page) — Electrical resistivity  Thermal conductivities of the elements (data page) — Thermal conductivity  Thermal expansion coefficients of the elements (data page) — Thermal expansion  Speeds of sound of the elements (data page) — Speed of sound  Elastic properties of the elements (data page) — Young's modulus, Poisson ratio, bulk modulus, shear modulus  Hardnesses of the elements (data page) — Mohs hardness, Vickers hardness, Brinell hardness  Abundances of the elements (data page) — Earth's crust, sea water, Sun and solar system  List of oxidation states of the elements — Oxidation state  * বিষয়শ্রেণী:Chemical data pages
রস পার্কার (জন্ম ৩১ অক্টোবর ১৯৩৫) একজন অস্ট্রেলীয় হার্ডলার। তিনি ১৯৫৬ গ্রীষ্মকালীন অলিম্পিকে পুরুষদের ৪০০ মিটার হার্ডলসে প্রতিদ্বন্দ্বিতা করেছিলেন।   তথ্যসূত্র    বহিঃসংযোগ     বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:অস্ট্রেলিয়ার অলিম্পিক মল্লক্রীড়াবিদ বিষয়শ্রেণী:অস্ট্রেলীয় পুরুষ হার্ডলার বিষয়শ্রেণী:১৯৫৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জীবিত ব্যক্তি বিষয়শ্রেণী:১৯৩৫-এ জন্ম বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
বড়াইল পর্বত উত্তর-পূর্ব ভারতের একটি অন্যতম বিশাল পর্বতমালা। এই পর্বতমালা অসম তথা মণিপুর ও নাগাল্যাণ্ড-এর কিছু অঞ্চল জুড়ে বিস্তৃত (দ্রাঘিমাংশ ৯৩.১৫০০° , অক্ষাংশ ২৫.১৫০০°)। এই পর্বত প্রধানত অসমের ডিমা হাসাও জেলাতে অবস্থিত ও এটি হল অসমের সর্বোচ্চ ও  দীর্ঘ পাহাড় (বা পর্বত)। এর সর্বোচ্চ শৃংগটির উচ্চতা হল ১৩৮০ মিটার। এই পর্বতটি বিশাল হিমালয় পর্বতমালার অংশ বিশেষ। Barail range  এই বড়াইল পর্বত জুড়ে আছে সমগ্র বড়াইল অভয়ারণ্য। বড়াইল পর্বত হল বিভিন্ন জীব-জন্তু ও উদ্ভিদের আবাসস্থল। জৈব-বৈচিত্রের জন্য বিখ্যাত এই সমগ্র অঞ্চল। বড়াইল পর্বতের প্রাকৃতিক আভা বিভিন্ন দেশী-বিদেশী পর্যটককে আকর্ষণ করে আসছে। এই পর্বতের সবচেয়ে নিকটতম স্থান হল হাফলং (দূরত্ব ১৭.২ কিঃ মিঃ)।  Physical Geography of Assam   তথ্যসূত্র   বিষয়শ্রেণী:ভারতের পর্বত বিষয়শ্রেণী:ডিমা হাসাও জেলা বিষয়শ্রেণী:ভারতের পর্বতমালা বিষয়শ্রেণী:আসামের ভূগোল বিষয়শ্রেণী:মেঘালয়ের ভূগোল বিষয়শ্রেণী:মণিপুরের ভূগোল বিষয়শ্রেণী:নাগাল্যান্ডের ভূগোল
অরুণাচল প্রদেশ ফুটবল অ্যাসোসিয়েশন (এপিএফএ) হল উত্তর-পূর্ব ভারতের অরুণাচল প্রদেশে ফুটবলের রাজ্য নিয়ন্ত্রক সংস্থা। এটি সর্বভারতীয় ফুটবল ফেডারেশন, জাতীয় নিয়ন্ত্রক সংস্থার সাথে অনুমোদিত। এপিএফএ অরুণাচল সুপার লিগ চালায়, রাজ্যের শীর্ষ স্তরের লিগ। এটি সন্তোষ ট্রফি এবং সিনিয়র মহিলা জাতীয় ফুটবল চ্যাম্পিয়নশিপের জন্য রাজ্য দল পাঠায়।   প্রতিযোগিতা   পুরুষ   ইন্দ্রজিৎ নামচুম অরুণাচল লিগ  তাদার তাং রাজ্য স্তরের ফুটবল টুর্নামেন্ট  মহিলা   অরুণাচল মহিলা ফুটবল চ্যাম্পিয়নশিপ   তথ্যসূত্র   বিষয়শ্রেণী:অরুণাচল প্রদেশে ফুটবল বিষয়শ্রেণী:ভারতের ফুটবল পরিচালনা পরিষদ বিষয়শ্রেণী:১৯৯২-এ অরুণাচল প্রদেশে প্রতিষ্ঠিত বিষয়শ্রেণী:১৯৯২-এ প্রতিষ্ঠিত ক্রীড়া সংস্থা
thumb|right|220px|পিয়ের গাসেঁদি, এঁকেছেন Louis Édouard Rioult thumb|220px|Romanum calendarium পিয়ের গাসেঁদি () (২২শে জানুয়ারি ১৫৯২ - ২৪শে অক্টোবর ১৬৫৫) ছিলেন ফরাসি দার্শনিক, বিজ্ঞানী ও গণিতবিদ। তার জন্ম ফ্রান্সের প্রোভঁস (Provence) অঞ্চলে দিন (Digne) শহরে নিকটে শঁতের্সিয়ে (Champtercier) নামক স্থানে এক দরিদ্র দম্পতির ঘরে। খুব কম বয়সে তার মানসিক শক্তির বহিঃপ্রকাশ ঘটে এবং পড়াশোনার জন্য তাকে দিন-এর কলেজে প্রেরণ করা হয়। ভাষা ও গণিতে তিনি বিশেষ আগ্রহ পোষণ করেছিলেন এবং কথিত আছে, মাত্র ১৬ বছর বয়সে তাকে কলেজে অলঙ্কার শাস্ত্রের উপর বক্তৃতা করতে আমন্ত্রণ জানানো হয়েছিল। এর পরপরই তিনি এক্স (Aix) বিশ্ববিদ্যালয়ে দর্শন অধ্যয়নের জন্য ভর্তি হন। ১৬১২ সালে তাকে দিন-এর কলেজে ধর্মতত্ত্ব বিষয়ের উপর বক্তৃতা দিতে আমন্ত্রণ জানানো হয়। এর ৪ বছর পর আভিনিওঁ (Avignon) শহরে ধর্মতত্ত্বের উপর ডক্টরেট উপাধি লাভ করেন এবং ১৬১৭ সালে খ্রিস্টধর্মের পূণ্য শপথ গ্রহণ করেন। অবশ্য একই বছর এক্স-এ দর্শনের অধ্যাপক পদে যোগ দেন এবং এরপর ধীরে ধীরে ধর্মতত্ত্ব থেকে সরে আসেন।  তিনি প্রধানত এরিস্টটলীয় দর্শন পড়াতেন এবং পড়াতে গিয়ে যতদূর সম্ভব আচারনিষ্ঠ পন্থা অবলম্বন করতেন। অবশ্য একইসাথে তিনি মনোযোগ দিয়ে গালিলেও গালিলেই এবং ইয়োহানেস কেপলারের আবিষ্কারগুলো অধ্যয়ন করেন এবং দিনদিন পেরিপ্যাটেটিক দর্শনের (যার প্রতিষ্ঠাতা এরিস্টটল নিজে) প্রতি অসন্তুষ্ট হতে থাকেন। যে যুগটাই ছিল এরিস্টটলবাদী দর্শনধারার বিরুদ্ধে কথা বলার যুগ এবং গাসঁদি যুগের সাথে তাল মিলিয়েই চলছিলেন। তিনি অবশ্য এরিস্টটলীয় দর্শনের বিরুদ্ধে কথা বললেও প্রথম দিকে তেমন কিছু প্রকাশ করেননি। কিন্তু ১৬২৪ সালে এক্স শহর ত্যাগ করার পর তার Exercitationes paradoxicae adversus Aristoteleos গ্রন্থের প্রথম খণ্ড প্রকাশ করেন। দ্বিতীয় খণ্ডের কিছুটা ১৬৫৯ সালে তার মৃত্যুর পর প্রকাশিত হয়, আরও ৫টি খণ্ড প্রকাশিত হওয়ার কথা ছিল। কিন্তু ফ্রানচেস্কো পাত্রিৎজি-র Discussiones Peripateticae প্রকাশের পর তিনি ভেবেছিলেন তার এতো পরিশ্রম করার প্রয়োজনীয়তা ফুরিয়েছে।Gassendi , Encyclopædia Britannica Eleventh Edition, 1911   তথ্যসূত্র   বিষয়শ্রেণী:ফরাসি দার্শনিক বিষয়শ্রেণী:ফরাসি গণিতবিদ বিষয়শ্রেণী:১৫৯২-এ জন্ম বিষয়শ্রেণী:১৬৫৫-এ মৃত্যু বিষয়শ্রেণী:পরমাণুবাদী
জিম্বাবুয়ে জাতীয় ফুটবল দল () হচ্ছে আন্তর্জাতিক ফুটবলে জিম্বাবুয়ের প্রতিনিধিত্বকারী পুরুষদের জাতীয় দল, যার সকল কার্যক্রম জিম্বাবুয়ের ফুটবলের সর্বোচ্চ নিয়ন্ত্রক সংস্থা জিম্বাবুয়ে ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৫ সাল হতে ফুটবলের সর্বোচ্চ সংস্থা ফিফার এবং ১৯৮০ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯২৯ সালের ২৬শে জুন তারিখে, জিম্বাবুয়ে প্রথমবারের মতো আন্তর্জাতিক খেলায় অংশগ্রহণ করেছে; রোডেশিয়ার সালিসবারিতে অনুষ্ঠিত উক্ত ম্যাচে জিম্বাবুয়ে দক্ষিণ রোডেশিয়া হিসেবে ইংল্যান্ডের কাছে ৪–০ গোলের ব্যবধানে পরাজিত হয়েছে।  যোদ্ধা নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় জিম্বাবুয়ের রাজধানী হারারেতে অবস্থিত। বর্তমানে এই দলের ম্যানেজারের দায়িত্ব পালন করছেন জ্রাভকো লোগারুশিচ এবং অধিনায়কের দায়িত্ব পালন করছেন ইউপেনে আক্রমণভাগের খেলোয়াড় নলেজ মুসোনা।  জিম্বাবুয়ে এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে জিম্বাবুয়ে এপর্যন্ত ৪ বার অংশগ্রহণ করেছে, যেখানে প্রত্যেকবার তারা শুধুমাত্র গ্রুপ পর্বে অংশগ্রহণ করতে সক্ষম হয়েছে।  পিটার এনদলোভু, নরমান মাপেজা, তিনাশে নেঙ্গোমাশা, নলেজ মুসোনা এবং খামা বিল্লিয়াতের মতো খেলোয়াড়গণ জিম্বাবুয়ের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ১৯৯৫ সালের এপ্রিল মাসে প্রকাশিত র‌্যাঙ্কিংয়ে জিম্বাবুয়ে তাদের ইতিহাসে সর্বোচ্চ অবস্থান (৪০তম) অর্জন করে এবং ২০০৯ সালের অক্টোবর মাসে প্রকাশিত র‌্যাঙ্কিংয়ে তারা ১৩১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে জিম্বাবুয়ের সর্বোচ্চ অবস্থান হচ্ছে ৫৬তম (যা তারা ১৯৯৫ সালে অর্জন করেছিল) এবং সর্বনিম্ন অবস্থান হচ্ছে ১২৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০  উত্তীর্ণ হয়নি  উত্তীর্ণ হয়নি  ১৯৭৪   ১৯৭৮  অংশগ্রহণ করেনি  অংশগ্রহণ করেনি  ১৯৮২  উত্তীর্ণ হয়নি  ২  ১  ০  ১  ১  ২  ১৯৮৬  ২  ০  ১  ১  ১  ২  ১৯৯০  ৪  ০  ১  ৩  ১  ১০  ১৯৯৪  ১০  ৬  ২  ২  ১১  ১০  ১৯৯৮  ৮  ২  ২  ৪  ১০  ১০   ২০০২  ৮  ৬  ০  ২  ১১  ৬  ২০০৬  ১২  ৫  ৩  ৪  ১৭  ১৬  ২০১০  ৬  ১  ৩  ২  ৪  ৬  ২০১৪  ৬  ০  ২  ৪  ৪  ৯  ২০১৮  বহিষ্কার  বহিষ্কার  ২০২২  অনির্ধারিত  অনির্ধারিত মোট   ০/২১   ৫৮  ২১  ১৬  ২৩  ৬০  ৭১   তথ্যসূত্র  বহিঃসংযোগ     ফিফা-এ জিম্বাবুয়ে জাতীয় ফুটবল দল    ক্যাফ-এ জিম্বাবুয়ে জাতীয় ফুটবল দল   বিষয়শ্রেণী:জিম্বাবুয়ে জাতীয় ফুটবল দল বিষয়শ্রেণী:আফ্রিকার জাতীয় ফুটবল দল
গুরুমুখী লিপি () (Gurmukhi: ਗੁਰਮੁਖੀগুরমুখী) হল পাঞ্জাবী ভাষার তিনটি লিখিত রূপের মধ্যে অন্যতম। দ্বিতীয় শিখ গুরু, গুরু অঙ্গদ (১৫৬৩-১৬০৬) এই লিপির কিছু সংস্কার করেন যার কারণে এর নামকরণ করা হয় “গুরুমুখি” অথবা “গুরুর মুখ থেকে”  শিখ ধর্মালম্বীরা ছাড়াও ভারতের কিছু এলাকায় সরকারি নথিপত্রে গুরুমুখি লিপি ব্যবহৃত হয়। পাকিস্তানের মুসলিম পাঞ্জাবীরা শাহমুখী লিপি ব্যবহার করে। ভারতীয় পাঞ্জাবীরা গুরুমুখি বা দেবনাগরী লিপি ব্যবহার করে।  অন্যান্য উত্তর ভারতীয় ভাষার মতো গুরমুখি ভাষার উৎপত্তি ব্রাহ্মি লিপি থেকে।   ইউনিকোড   ১৯৯১ খ্রিষ্টাব্দের অক্টোবর মাসে ইউনিকোড স্ট্যান্ডার্ডে গুরুমুখী লিপিকে যোগ করা হয়। গুরুমুখী লিপির ইউনিকোড U+0A02 থেকে U+0A4C।  তথ্যসূত্র   বিষয়শ্রেণী:ব্রাহ্মী লিপি বিষয়শ্রেণী:ভারতের সরকারিভাবে ব্যবহৃত লিখন পদ্ধতি